– Байтағы иҫтә була торғайны ла, инде онотҡанмын. Икенсе курста уҡығанда мине Мәскәүгә, Профсоюздар съезына делегат итеп һайланылар. Институттың профком рәйесе инем. Әйткәндәй, Ғиләжев ағай ҙа студент сағында институтта профком рәйесе булған икән. Ул шундағы мутлыҡтарын һөйләп, нисегерәк аҡса шылдырырға ла өйрәтте (урлау түгел, нисек, ниндәй сараға дөрөҫ бүлдереп файҙаланырға икәнен аңлатты), тырышып эшләнем. Башҡортостан профсоюздар конференцияһына ебәрҙеләр. Шунда һайланылар ҙа инде Мәскәүҙә үтәсәк съезға делегат итеп. Тик мин уны иптәштәргә генә түгел, өйгә ҡайтҡас хатта әсәйемә лә әйтмәнем. Ҡышҡы педпрактикаға Ишембайға барҙыҡ, шунда дәрес үткәреп торһам, директорға саҡыралар, Х. Ғиләжев ағай килгән, һин нимә, беҙҙән бөтә нәмәне йәшереп йөрөйһөң тип әрләп ташланы. Съезға саҡырыу килгән икән. Шулай итеп Мәскәүҙә булып ҡайттым, Башҡортостандан ете кеше барҙыҡ, Юғары һәм махсус белем биреүсе уҡыу йорттары һәм мәктәп хеҙмәткәрҙәренең профсоюздары съезы ине ул. “И. Сталин бүләктәре” тигән өс ҡатлы Сталин музейын күреп иҫтәр китеп, башҡа ерҙәрҙе ҡарап ғәләмәт тәьҫораттар менән ҡайттым. Күргәндәремдән әҫәрләнеп, поезда ҡайтып килгәндә Мәскәү тураһында биш шиғыр яҙып ташланым. Бына береһе: